རང་སྐྱོང་ས་ཁུལ་གྱི་རང་སྐྱོང་བྱེད་པའི་མི་རིགས་དེའི་སྐད་ཡིག་འཛིན་སྐྱོང་སྤེལ་གསུམ་ཇི་ལྟར་བྱེད་དགོས་པ་དང་།ས་ཁུལ་དེའི་མི་རིགས་ཀྱི་སྐད་ཡིག་རང་དབང་མངོན་སུམ་དོན་ལྡན་གྱིས་ཁག་ཐེག་ཇི་ལྟར་བྱེད་དགོས་པ་ལ་དམིགས་ཏེ།དུས་རབས་སྔོན་མའི་ལོ་རབས་དགུ་བཅུ་ཡས་མས་སུ་རང་སྐྱོང་ས་ཁུལ་གྱི་མི་དམངས་འཐུས་མི་ཚོགས་ཆེན་གྱིས་རང་སྐྱོང་མི་རིགས་ཀྱི་སྐད་ཡིག་འཛིན་སྐྱོང་སྤེལ་གསུམ་བྱེད་པའི་མི་རིགས་སྐད་ཡིག་ལས་དོན་སྲོལ་ཡིག་བཟོས།སྲོལ་ཡིག་དེ་དག་ཀྱང་ཉེ་བའི་ལོ་འགའི་སྔོན་ལ་འཕར་བཅོས་བྱས་ཟིན།